Eropah Tenggara

Eropah Tenggara nya kandang menua geografi Eropah, ti mungkur kandang menua Balkan, pia mega sekeda kandang menua besepiak sereta pulau-pulau iya. Bisi definisyen ti betumpang sereta bebida pasal pelilih menua tu, ketegal penemu pasal politik, ekonomi, sejarah, budaya, enggau geografi.

Menua besoverein enggau kandang menua ti disengkaum iya nya Albania, Bosnia enggau Herzegovina, Bulgaria, Kroasia (kekadang diletakka dalam Eropah Tengah), Gerika (kekadang diletakka dalam reti Eropah Selatan ti luas agi), Kosovo, Montenegro, Makedonia Utara, Romania (kekadang diletakka dalam Eropah Timur), Serbia, enggau bagi Turki di benua Eropah (kekadang diletakka dalam reti Eropah Selatan ti luas agi, pia mega di Asia Barat beserimbai enggau bagi ke bukai). Kekadang, Saiprus (suah diletakka di Asia Barat), Hungari (suah diletakka di Eropah Timur), Moldova (suah diletakka di Eropah Timur), enggau Slovenia (suah diletakka di Eropah Tengah) mega disengkaum ketegal faktor budaya tauka sejarah enggau kaul.

Nengeri ke pemadu besai dalam kandang menua tu iya nya Istanbul, Athens, Bucharest, Sofia, enggau Belgrade.